[...mbe] piyambakan kirang ecanipun tinimbang kalihan mawi kônca kalih utawi tiga. Ing nalika ngombe sami cocog-cocogan mênggah raosing arak kasambi gujêngan. Dayaning arak sangsaya ngrêda, ngantos pangombenipun langkung saking takêr, lajêng angatingalakên daya kakiyatanipun. Sanalika ingkang sami ngombe lajêng sami rumaos bêgja, dene badanipun kasarasan, ngantos rumaos sagênsagêd. mangupa boga kalayan gampil, malah saking pangraosipun, sanadyan pamêdalipun katêdhaa langkung saking êkat, botên badhe sagêt têlas, môngka limrahipun tiyang kakêmpalan mangun suka punika mawa ngawontênakên pasugatan kathah sarwa miraos langkung saking têdha padintênanipun piyambak.